29 ጥቅምቲ 2018 ምንጪ ስእሊ, BBC ካብ ትግራይ ወፃኢ ኣብ ዝርከባ ላዕለዎት ትካላት ትምህርቲ ዝመሃሩን ንክመሃሩ ዝተመደቡን ተጋሩ ተምሃሮ ዳግም ሓደጋ ከይበፅሖም ዝፅውዕ ሰላማዊ ሰልፊ ትማሊ ሰንበት ኣብ ከተማ መቐለ ተኻይዱ። ነቲ ሰልፊ ዘበገሶ ማሕበር ሲቪክ ሰብ ሕድሪ ትግራይ ኮይኑ ተምሃሮ ዩኒቨርሲትን ካልኦት የገድሰና እዩ ዝበሉን መናእሰያትን ተሳቲፎም። ኣብቲ ካብ ኣደባባይ ሮማናት ብምብጋስ ክሳብ ከባቢ ህንፃ ቤተ መንግስቲ ሃፀይ ዮሃንስ ብምኻድ ዝተገብረ ሰላማዊ ሰልፊ፡ "ድሕንነት ህይወት ተጋሩ ዩኒቨርሲቲ ናብ ዋጋ ዕዳጋ ክቐርብ የብሉን" ዝብል መሪሕ ሓሳብ ዝሓዘ እዩ ነይሩ። ኣብቲ ሰልፊ:"ህይወት ተጋሩ ዝኽፈለሉ ስርዓት ፌደራሊዝም ዘላቕነት የብሉን!""ብዋጋ ክብርን ህይወትን ህዝቢ ትግራይ ዝሳለጥ ፖለቲካዊ መኽሰብ ደው ይበል!""ልዕልነት ሕጊ ኣብ ዝጠፍአሉ ሃገር: ተጋሩ ተምሃሮ ካብ ክልሎም ወፃኢ ክመሃሩ የብሎምን!""ምሩቓት እምበር ሬሳ ኣይንቕበልን!" ዝብሉን ካልኦት ብትግርኛ: ኣምሓርኛን እንግሊዝኛን ዝተፀሓፉ ጭርሖታት ተቓሊሖም። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, ''ትርጉም ዘይብሉ ሞት ኣይንመውትን'' ኣብቲ ሰልፊ ዝተሳተፈን ኣብ ዩኒቨርሲቲ ወልድያ ክመሃር ዝተደልደለን ተምሃራይ ብስራት ገብረስላሰ "ብፍላይ ኣብ ክልል ኣምሓራ እቲ ፀገም ገዲዱ ስለዘሎ ዋላ ትምህርቲ ይሕለፈና ክንከይድ ከም ዘይብልና ወሲንና ኣለና" ክብል ንቢቢሲ ተዛሪቡ። ኣብ ዩኒቨርሲቲ ደብረ ታቦር ከምዝተመደበት ዝገለፀትልና ተምሃሪት ሜሮን ንጉሰ ድማ "ወለደይ ብምሒር ስግኣት ኣይንሰደክን ይብሉኒ ኣለዉ። መንግስቲ መፍትሒ ተዘቕምጥ ፅቡቕ ነይሩ" ብምባል ክትከይድ ከም ዘይትኽእል ኣፍሊጣ። ሰላም ኣሰፋ ኣብ ዩኒቨርሲቲ ወሎ በፂሑዋ'ሎ ኮይኑ ግና "ኣምሓሩ: ተጋሩ ውፅኡ እናበሉ ከመይ ገይርና ክንከይድ?
